Ramaphosa betaal self vir vakansievlug | Maroela Media
Ramaphosa betaal self vir vakansievlug
Adjunkpresident Cyril Ramaphosa en sy gesin het met ’n kommersiële vlug na Kuba gevlieg vir ŉ gesinsvakansie en het self daarvoor betaal, het City Press berig.
Ramaphosa reis glo ook sonder sy veiligheidspersoneel. ŉ Regeringsbeampte het aan die koerant gesê dat Ramaphosa “ryk” is en “nie staatsgeld sal gebruik nie”, selfs al is hy geregtig op die gebruik van ŉ amptelike vliegtuig.
Regeringsleiers is gemagtig om een keer per jaar vir hul jaarlikse verlof ŉ vliegtuig van die weermag of ŉ huurvlug te gebruik weens “veiligheidsredes”.
Dit is onduidelik watter lugdiens Ramaphosa gebruik het, maar Air France en British Airways is die gewildste keuses vir reis tussen Suid-Afrika en Kuba.
Volgens die berig sal Ramaphosa nie by amptelike vergaderings betrokke wees tydens sy besoek aan die land nie al word daar beweer dat die Suid-Afrikaanse regering betrokke was by die fasilitering van gesprekke tussen Kuba en die VSA om hul verhouding te normaliseer.
Ramaphosa se beskeie reisplanne is in kontras met ander regeringsleiers soos president Jacob Zuma en voormalige adjunkpresident Kgalema Motlanthe. Volgens die koerant het die departement van verdediging verlede jaar in die parlement bekend gemaak dat Zuma se vakansie in Mosambiek en Motlanthe se vakansie in die Seychelle altesame R2,6 miljoen gekos het.
Metrobeampte vrygespreek na taximan se moord
ANC se verjaarsdagvieringe by Kaapstad-stadion
Victor adendorff · 4 jaar gelede
Foei tog, met sy eie geld! Hy het klaar biljoene rande verniet gekry vir aandele in oud gevestigde myngroepe. Gee vir my ook asseblief verniet biljoene en biljoene rande se aandele net oor ek wit is en ek belowe, ek betaal vir ‘n duisend families verniet vlugte en verblyf Kuba toe., elke jaar. Julle het my epos adres. Ek wag vir nou angstig aanbiedinge vir die verniet aandele.
Jannie Moller · 4 jaar gelede
Waarom sal Maroela dit as nuus publiseer? Is daar niks beter wat ons ksn lees nie?
Waarom is dit nuus? Ons almal betaal vir one eie vakansies en niemand het al ooit daaroor met my ‘n onderhoud gevoer nie.
Ek is doodseker PW het self vanaf Kaapstad na sy huis in die Wildernis toe gery. Gits, ek het hom by Sedgefield se Saterdag mark gesien waar hy sy vrou se groentemandjie dra! En as daar enige sekuriteit naby was, was hulle heeltemal onsigbaar.